open-index/open-wikipedia-markdown huggingface dataset:
Սպիտակ վանք (գյուղատեղի)

**Սպիտակ վանք (գյուղատեղի)**, գտնվում է Արարատի մարզի Լանջանիստ գյուղից 1.5 կմ հյուսիս-արևմուտք։

Գյուղատեղին լքված է, բայց տարածքում կա եկեղեցի, որը կառուցվել է 1301 թվականին, բազիլիկ եկեղեցի է, կառուցվել է սպիտակ սրբատաշ ավազաքարով․ այստեղից էլ հավանաբար ծագել է անունը՝ Սպիտակ վանք։

Եկեղեցու շուրջ կա 13-17-րդ դարերի գերեզմանոց, կա նաև  օժանդակ շինություններ։ Եկեղեցուց պահպանվել են միայն հյուսիսային և արևելյան պատերը, մյուս երկու պատերից մնացել են միայն հիմքերը։

Եկեղեցու մուտքի ձախ պատի մեջ կա գեղեցիկ նախշազարդերով խաչքար։

Խաչքարի ներքևի հատվածում պահպանվել է արձանագրություն, նաև վեց արձանագրություններ էլ կան «Սպիտակ Վանք» եկեղեցու կանգուն պատերի վրա։ Ենթադրվում է, որ գյուղատեղին գոյատևել է մինչև շահ Աբասի կազմակերպած բնակչության զանգվածային տեղահանությունը՝ 1604 թվականը։ Սպիտակ Վանք եկեղեցին փլուզվել է 1679 թվականի ավերիչ երկրաշարժից։

## Պատկերասրահ

Գյուղատեղի Սպիտակ վանք 01.jpg
Գյուղատեղի Սպիտակ վանք 02.jpg
Գյուղատեղի Սպիտակ վանք 03.jpg
Գյուղատեղի Սպիտակ վանք 04.jpg
Գյուղատեղի Սպիտակ վանք 05.jpg
Գյուղատեղի Սպիտակ վանք 06.jpg
Գյուղատեղի Սպիտակ վանք 07.jpg
Գյուղատեղի Սպիտակ վանք 08.jpg
Գյուղատեղի Սպիտակ վանք 09.jpg
Գյուղատեղի Սպիտակ վանք 10.jpg
Գյուղատեղի Սպիտակ վանք 11.jpg
Գյուղատեղի Սպիտակ վանք 12.jpg
Գյուղատեղի Սպիտակ վանք 13.jpg
Գյուղատեղի Սպիտակ վանք 14.jpg
Գյուղատեղի Սպիտակ վանք 16.jpg


## Ծանոթագրություններ

Կատեգորիա:13-րդ դար
Կատեգորիա:14-րդ դար
Կատեգորիա:17-րդ դար
Կատեգորիա:Արարատի մարզ
Կատեգորիա:Լքված բնակավայրեր
Կատեգորիա:Խաչքարեր
Ռոքնռոլ արքայադուստրերի համար

**«Ռոքնռոլ արքայադուստրերի համար»** (), խորհրդային երաժշտական ֆիլմ-հեքիաթ, որը նկարահանել է ռեժիսոր Ռադոմիր Վասիլևսկին 1990 թվականին Ռադի Պոգոդինի «Մրցաշար Ֆիոֆեգաս թգավարությունում» գրքի հիման վրա։ Էկրան է բարձրացել 1991 թվականին։

## Սյուժե
Հեքիաթային թագավորության թագավոր Ֆիլոգերցը (Վիկտոր Պավլով) մտահոգված է, որ իր միակ որդին՝ արքայազն Ֆիլոֆեյը (Անդրեյ Անկուդինովը) ոչ մի կերպ չի ցանկանում մեծանալ։ Այդ ժամանակ թագավորը խորհրդականի հետ որոշում է ամուսնացնել նրան։ Նա կազմակերպել է արքայադուստրերի մրցույթ, որի հաղթողը կդառնա Ֆիլոֆեյի կինը։ Մրցույթի կազմակերպմանն օգնում է թագավորության պալատական կախարդուհի Իզմորան (Գրաժինա Բայկշտիտե)։

## Դերերում
* Գրաժինա Բայկշտիտե – *կախարդուհի Իզմորա
* [[Անդրեյ Անկուդինով]] – *արքայազն Ֆիլոֆեյ
* Սվելտանա Նեմոլյաևա – *թագուհի (վոկալը՝ [[Լարիսա Դոլինա]]յի)
* Լյուդմիլա Արինինա – *Էլիզա, դաստիարակչուհի
* Պավել Վիննիկ – *դաստիարակ
* Եվգենի Գերչակով – *դաստիարակ
* Վլադիմիր Նոսիկ – *Լոմ, դաստիարակ
* Սոֆյա Գորշկովա – *Հիլդա
* Վլադիմիր Գոստև – *արքայազն Անատոլի
* Աննա Դեմյանենկո – *արքայադուստր Պալմեստրինա
* Սվետլանա Սվիրկո – *արքայադուստր Քրոնիկամարա 
* Եկատերինա Ֆատյանովա – *արքայադուստր Տյուլյա
* Վալենտինա Կասյանովա – *արքայադուստր Աննա-Ֆեոդորա
* Սվետլանա Վորոնինա – *արքայադուստր Օրի
* Ալիկա Սմեխովա – *արքայադուստրը Լիմֆատուզա
* Վալերի Իվչենկո – *թագավոր Կրուզերբաս
* Օլգա Լեբեդևա – *Ֆլորինա
* Ալեքսանդր Պաշուտին – *խորհրդական
* Ֆեոդոր Պերևերզև – *արքայազն-օգնական
* Իգոր Պիսմեննի – *արքայազն-օգնական
* Նադեժդա Սամսոնովա – *Ամալյա
* [[Բորիս Առաքելով]] – *պանդոկապան
* Տատյանա Գովորովա
* Միխայիլ Դեմենտև – *խոհարար և շեփորահար
* Վասա Պերեժոգինա
* Ռուստամ Ուրազաև

== Ֆիլմի առանձնահատկություններ ==
* Գործողության ժամանակը և վայրը հստակ չի նշվում։ Մի կողմից ֆիլմի հերոսները հնատարազ հագուստ են կրում, ապրում են ամրոցներում, կռվում են սուսերով, մյուս կողմից՝ հեծանիվ և ավտոմեքենա են վարում, ինչպես նաև հեռուստատեսությամբ ուղիղ եթերով դիտում են արքայադուստրերի մրցույթը, ընդ որում՝ ցուցադրվում են ակնհայտորեն խորհրդային արտադրության հեռուստացույցներ։
* Ֆիլմի արքայադուստրերը քիչ բանով են նման արքայադուստրերի։ Նրանք ավելի շուտ խորհրդային քաղաքային աղջիկներ են։
* Չնայած վերնագրին՝ ռոքնռոլը ֆիլմում գրեթե բացակայում է, այն ֆիլմում հնչում է միայն մեկ անգամ, երբ հայտարարվում է, որ Իզմորան գաղտնի ամուսնացրել է Ֆիլոֆեյին։ Բոլոր մյուս երգերը ֆիլմում երգում են [[Փոփ երաժշտություն|փոփ]] ոճով։ «Искусство кино» ամսագրում [[Դավիթ Թուխմանով]]ի՝ ֆիլմի համար գրված երաժշտությունը կոչվում է թույլ և անհետաքրքիր։.

== Նկարահանող խումբ ==
* Ռեժիսոր՝ Ռադոմիր Վասիլևսկի
* Սցենարիստ՝ Ռադի Պոգոդին
* Օպերատոր՝ Սերգեյ Ստասենկո
* Կոմպոզիտոր՝ [[Դավիթ Թուխմանով]]
* Նկարիչներ՝ Միխայիլ Բեզչաստնով, Վլադիմիր Եֆիմով
* Մոնտաժող՝ Վիկտորյա Մոնյատովսկայա
* Երգերի տեքստերի հեղինակ՝ Յուրի Էնտին

== Ծանոթագրություններ ==


== Արտաքին հղումներ ==
* [http://ruskino.ru/mov/3128  «Ռոքնռոլ արքայադուստրերի համար» ֆիլմը *ruskino.ru'' կայքում]
*  ֆիլմը Օդեսայի կինոստուդիայի պաշտոնական կայքում

Կատեգորիա:1990 ֆիլմեր
Կատեգորիա:1990-ականների ռուսերեն ֆիլմեր
Կատեգորիա:Խորհրդային մանկական ֆիլմեր
Կատեգորիա:Խորհրդային ֆիլմեր
Ջեյմս Մաքքեյ

**Ջեյմս Ուիլսոն Մաքքեյ** (, ), ավստրալիացի դերասան, որը հայտնի է դարձել «Դինաստիա» հեռուստասերիալում կատարած Սթիվեն Քերինգթոնի դերով։

## Կարիերա
2015 թվականին կատարել է Ուիլյամ Բոմոնտի դերը ավստրալիական «Կուտյուրի վրեժը» դրամայում։

2016 թվականի սեպտեմբերին ամերիկյան The CW հեռուստաալիքը պատվիրել է «Դինաստիա» հեռուստասերիալի պիլոտային էպիզոդը, որը դարձել է 90-ականների համանուն օճառային օպերայի վերաթողարկումը։ Ջեյմս Մաքքեյը անցել է գլխավոր դերերից մեկի՝ Սթիվեն Քերինգթոնի դերի համար քասթինգ, իսկ հեռուստասերիալը հեռարձակվել է 2017 թվականի հոկտեմբերի 11-ին։ Քննադատները բարձր են գնահատել նրա դերասանական խաղը, իսկ կերպարը համարվել է հեռուստասերիալի լավագույն կերպարներից։

## Ֆիլմագրություն

## Ծանոթագրություններ

Կատեգորիա:21-րդ դարի դերասաններ
Կատեգորիա:Ավստրալիացի դերասաններ
Կատեգորիա:Ավստրալիացի կինոդերասաններ
Կատեգորիա:Թատրոնի դերասաններ
Կատեգորիա:Սիդնեյի համալսարանի շրջանավարտներ
Էրիթրեայի ազգային թանգարան

**Էրիթրեայի ազգային թանգարան** (), ազգային թանգարան, որը գտնվում է Ասմարայում, Էրիթրեայում։ Հիմնադրվել է 1992 թվականին, Ուոլդիբ Ուոլդեմարիամի կողմից։ Այն ի սկզբանե տեղակայված է եղել նախկին կառավարչի պալատում մինչև 1997 թվականը, երբ տեղափոխվել է։ Վայրն այդ ժամանակվանից սկսված հանձնվել է Քոմբոնի քույրերի աղջիկների դպրոցին։ Էրիթրեայի ազգային թանգարանի գործառույթն էր ներկայացնել Էրիթրեայի պատմությունը` թե՛ երկրի ներսում, թե՛ արտասահմանում։ Այն նաև նպատակ ունի ուսումնասիրել հնագիտական տեղանքներ և բացահայտել երկրի պատմությունը։ 1996 թվականին Էրիթրեայի կենտրոնական կառավարությունն առաջադրել է հետևյալ վեց տեղանքները համարել ՅՈՒՆԵՍԿՈ-յի համաշխարահյին ժառանգության մաս. Ադուլիս, Դահլակ, Քեբիր, Մատարա, Նակֆա և Քոհայթո։

## Պատմություն
Էրիթրեան եղել է Իտալական գաղութային կայսրության, և ավելի ուշ` Եթովպիայի մի մասը։ Եթովպիան դարձել է կոմունիստական 1975 թվականին և Էրիթրեական ազատագրական ճակատը մարտնչել և ազատություն է ձեռք բերել 1993 թվականին։ բոլոր Արվեստի գործերը, որոնք ի սկզբանե ներկայացված են Եթովպիայի ազգային թանգարանում, տեղափոխվել են Ֆերդինադո Մարտինիի թանգարան։ Եթովպիայից անկախանալուց հետո ցուցանմուշները ցուցադրվել են Կառավարչական պալատում։ 1992 թվականի ընթացքում ՅՈՒՆԵՍԿՈ-ն ֆինանսավորել է Էրիթրեայի ազգային թանգարանի հիմնադրումը` տեղափոխելով բոլոր ցուցանմուշները նոր թանգարան։ Նրանք նաև ուսուցանել են թանգարանի պահպանման անձնակազմին։ Թանգարանը ղեկավարվում է մշակույթի նախարարության կողմից։

## Գործառույթներ
Թանգարանը հիմնադրվել է 1992 թվականին, ազգային մայրաքաղաք Ասմարայում, Էրիթրեայի` անկախություն ձեռք բերելուց մեկ տարի անց։ Այն տեղակայված է քաղաքի կենտրոնում։ Թանգարանում պահվում են Էրիթրեայի պատմական ցուցանմուշներ և ցուցադրում են մշակութային իրեր և տեղի հավաքածուներ։ Այն անց է կացնում հնագիտական ուսումնասիրություններ և պեղումներ տարբեր վայրերում։ Թանգարանում նաև պահվում են ցուցանմուշներ, որոնք կապված են Էրիթրեայի ժամանակակից պատմության հետ։ Սահմանային պատերազմի և քաղաքական անկայունության պատճառով թանգարանն անխնամ վիճակում է եղել 2010 թվականի դրությամբ։ Ժամանակակից հավաքածուներն ունեն ազատամարտիկներին և պայքարը ցույց տվող նկաների գերակշիռ հավաքածուներ։

## Պատկերասրահ

File:Asmara, museo nazionale, busto di umberto I.jpg|Բուստո դի Ումբերտո I-ի արձանը
File:Asmara, museo nazionale, interno.jpg|Թանգարանի ներքին հարդարանքը
File:Figuretta reale da adulis, I millennio ac..jpg|Մ. թ. 1-ին հազարամյակ, թանգարանի հնագույն հավաքածուի մաս


## Ծանոթագրություններ

Կատեգորիա:1992 հիմնադրումներ Աֆրիկայում
Կատեգորիա:1992 հիմնադրված թանգարաններ
Կատեգորիա:Ազգային թանգարաններ
Կատեգորիա:Էրիթրեայի թանգարաններ
Sayonara детка (երգ)

«**Sayonara детка**»  ռուս հիփ հոփ կատարող Էլջեյի երգը՝ քոսովարցի երգչուհի Էրա Իստրեֆիի մասնակցությամբ, թողարկվել է 2019 թվականի հունիսի 20-ին Effective Records լեյբլում։

## Երաժշտական տեսանյութ
Երաժշտական հոլովակը, որի ռեժիսորը Մեդետ Շահահմետովն է, թողարկվել է 2019 թվականի օգոստոսի 15-ին։

## Մրցանակներ և նոմինացիաներ

## Երգերի ցանկ
;Թվային  բեռնում

;Թվային բեռնում— *Rompasso Remix*

## Չարթեր

### Շաբաթական չարթեր

### Տարեկան չարթեր

## Ծանոթագրություններ

Կատեգորիա:2019 սինգլներ
Կատեգորիա:Երգեր այբբենական կարգով
Կատեգորիա:Ռուսերեն երգեր
Բրդի ազգային թանգարան (Ջիլոնգ)

**Բրդի ազգային թանգարան** (), թանգարան, որը պատմում է ավստրալիական բրդի, մանրաթելի և տեքստիլի պատմությունը ժամանակակից ցուցադրություններով, հանրային ծրագրերով և հատուկ միջոցառումներով։

Բրդի ազգային թանգարանը հիմնադրվել է Վիկտորիա նահանգի Ջիլոնգ քաղաքում, 1998 թվականին, որպես Ավստրալիական երկուհարյուրամյակի տոնակատարությունների մի մաս։ Տեղակայված լինելով Դենիս Լասելես ՍՊԸ-ի բրդի խանութում, Մուրամուլ 26 հասցեում, Ջիլոնգում, թանգարանը սկսել է իր աշխատանքը որպես Բրդի ազգային կենտրոն և բացվել է Նորին Մեծություն Էլիզաբեթ II թագուհու կողմից 1988 թվականի ապրիլի 14-ին։

Լինելով Վիկտորիայում Երկուհարյուրամյակի նախագծերից ամենանշանակալիներից մեկը` Բրդի ազգային թանգարանը դարձել է մշտապես այցելվող և զբոսաշրջիկների ժամանցի վայր` տեղավորելով երկու մշտական պատկերասրահներ, որոնք պատմում են Ավստրալիայի բրդի պատմության մասին, ինչպես նաև` երկու պատկերասրահներ` նվիրված համաշխարհային դասի ցուցահանդեսներին Ավստրալիայից և ամբողջ աշխարհից։

Ջիլոնգի տարածաշրջանային հանձնաժողովն ստեղծել է 1977 թվականին՝ որպես Վիկտորիայի կառավարության տարածաշրջանային նախագծերի մի մաս և կարևորել է բրդի արդյունաբերությունն առաջ մղելու համար բարձրորակ կենտրոնի ստեղծումը։ Բրդի ազգային կենտրոնի համար առաջարկներ եղել են սկսած 1979 թվականից։

Բրդի ազգային թանգարանը հիմնադրվել է Ջիլոնգի տարածաշրջանային հանձնաժողովի կողմից 1988 թվականին, որպես Ավստրալիայի միակ բազմակողմանի թանգարան` նվիրված բրդի արդյունաբերությանը տեղական, պետական, ազգային և միջազգային մակարդակներում։ Սկզբնապես թանգարանը բաղկացած էր երեք պատկերասրահներից, բուրդ վաճառողների գրասենյակներց և Ջիլոնգի բրդի փոխանակման կետից, որը համալիրի մաս էր։

Հիմա շենքում գտնվում են Բրդի ազգային թանգարանը, Դենիի խոհանոց ռեստորանը և Լամբիս գիշերային ակումբը։

## Ծանոթագրություններ

## Արտաքին հղումներ
* Բրդի ազգային թանգարանի պաշտոնական կայքը

Կատեգորիա:1988 հիմնադրումներ Ավստրալիայում
Կատեգորիա:1988 հիմնադրված թանգարաններ
Կատեգորիա:Ավստրալիայի թանգարաններ
Կավալամ Նարայանա Պանիկեր

**Կավալամ Նարայանա Պանիկեր** (, ), հնդիկ դրամատուրգ, թատրոնի ռեժիսոր և երգերի տեքստերի հեղինակ։ Պարգևատրվել է Հնդկաստանի քաղաքացիական երրորդ բարձրագույն պարգևով՝ Պադմա Բհուշանով։

## Կենսագրություն
Ծնվել է Կավալամ գյուղում, Բրիտանական Հնդկաստանի Տրավանկորների իշխանության տարածքում (այժմ՝ Կերալայի նահանգ, Ալլեպեյ շրջան)։ Նրա հարազատներից են գրող Կ. Մ. Պանիկարը (հորեղբայր) և բանաստեղծ Այյապպա Պանիկերը (զարմիկ)։ Ավարտել է Մադրասի համալսարանի իրավաբանության ֆակուլտետը և սկսել է փաստաբանի կարիերան՝ մի քանի տարի աշխատելով այս ոլորտում, մինչև լիովին նվիրվել է գրականությանը և թատրոնին։ 1960-ականներին նա նշանակվել է Սանգեթ Նատակի ակադեմիայի Կերալայի մասնաճյուղի քարտուղար։

Կենտրոնական դեր է խաղացել Կերալայի տարածաշրջանային թատերական շարժման մեջ։ Նա գրել է ավելի քան 26 պիես մալայալամերենով, այդ թվում` Avanavan Kadamba, Sakshi, Daivathar, Kaikkuttappad և Ottayaa, ինչպես նաև` բազմաթիվ պիեսներ վերամշակել է` սանսկրիտից դարձնելով մալայալամերեն (Shakunthalalam, Karnabharam և Vikramorvasheeyam) և օտար լեզուներով, այդ թվում` Շեքսպիրի ստեղծագործությունները և Գյոթեի «Ֆաուստը»՝ տեսարանը տեղափոխելով Հնդկաստանի իրականություն և ավելացնելով երաժշտություն և պար։

Նա համագործակցել է այնպիսի թատերական գործիչների հետ, ինչպիսիք են Ս. Շրիկանտա Նաիրը  և Գ. Արավինդան։ Պանիկերը նաև կազմակերպել է թատերական սեփական Sopanam խումբը, որը բեմադրել է նրա պիեսները, ինչպես նաև` առաջին քայլերն է ձեռնարկել հնագույն հնդկական թատերապարի` կուտիյատտամի վերածնման ուղղությամբ։

Մահացել է 2016-ի հունիսի 26-ին, Տրիվանդրամի իր տանը, երիկամների հիվանդության պատճառով։ Նրանից հետո մնացել են կինը՝ Սարադամանին, որդիները՝ Կավալամ Սրիկումարը և Կավալամ Հարիկրիշնանը։

## Մրցանակներ և կոչումներ
1983 թվականին նա թատրոնում (ռեժիսուրա) կատարած ներդրման համար արժանացել է Սենգիթ Նատակ ակադեմիայի մրցանակին։ Երկու անգամ հաղթել է Kerala State Film Award «Vadakakkoru Hridayam» մրցանակը (1978) և «Marmaram» (1982)` ֆիլմերի երգերի լավագույն քնարերգության համար։ 2007 թվականին նրա վաստակը պարգևատրվել է Պադմա Բհուշան շքանշանով.:

## Ծանոթագրություններ

## Գրականություն
* 
* 
* 
* 
* 

Կատեգորիա:Բանաստեղծներ այբբենական կարգով
Կատեգորիա:Թատերական ռեժիսորներ այբբենական կարգով
Կատեգորիա:Հնդիկ բանաստեղծներ
Կատեգորիա:Հնդիկ դրամատուրգներ
Հաշվարկային չեկ

[մինի|360x360փքս|[Նովոչերկասկի  Ա.Նիկոլսկու անվան գործարանի 20 ռուբլի արժողությամբ  ժամանակավոր հաշվարկային չեկ ]]
**Հաշվարկային չեկ**, ստացված ապրանքների, մատուցված ծառայությունների, կատարված աշխատանքների համար իրավաբանական անձանց և ֆիզիկական անձանց միջև անկանխիկ վճարումների ստուգման չեկ։ Հաշվարկային չեկերը կարող են լինել երկու տեսակի` ակցեպտավորված և ոչ ակցեպտավորված։

## Սահմանում
Ըստ Սովետական մեծ հանրագիտարանի՝ *հաշվարկային չեկը* ստացված ապրանքների, մատուցված ծառայությունների, կատարված աշխատանքների համար իրավաբանական և ֆիզիկական անձանց միջև անկանխիկ վճարումների ստուգման չեկ է։

Մի շարք իրավաբաններ *հաշվարկային չեկը* սահմանում են որպես անկանխիկ վճարումների համար խիստ հաշվառման ձևաթերթիկ (բլանկ), որը պարունակում է չեկը տվողի հանձնարարականը բանկին` իր հաշվից (որը նա բացել և վարում է) չեկը ստացողի հաշվին որոշակի գումար փոխանցելու մասին։

*Հաշվարկային չեկը* չեկը տվողի (ապրանքի գնորդի) կողմից փոխանցվում է չեկը ստացողին (ապրանքի վաճառող)` այն բանկին ներկայացնելու համար, որտեղ գտնվում է չեկը ստացողի հաշիվը։ Հաշվարկային չեկերն օգտագործվում են միայն բանկերի միջոցով անկանխիկ վճարումների համար, և դրանցից դուրս չեն կարող շրջանառվել։ Չեկն ստացողը, որը նման չեկ է ստացել որպես վճար, այն ներկայացնում է իր բանկին, որը չեկի գումարը փոխանցում է նրա հաշվին։ Հաշվարկային չեկի վրա խազ է քաշվում անկյունագծային շերտով, որն անցնում է ստորին ձախ անկյունից դեպի վերևի աջ անկյուն։ Այդպիսի հաշվարկային չեկերը երաշխիք են, որ միայն նա, ում համար նախատեսված է, գումարը կստանա հաշվին։ Բացի այդ, արգելվում է (չեկը տվողի կամ չեկը ստացողի կողմից) կատարել կանխիկ վճարում *հաշվարկային չեկի* միջոցով (դրա համար չեկի դիմային մասում գրված է «Հաշվարկային» գրությունը)։ Արգելքը խախտած վճարողը պարտավոր է ամբողջությամբ փոխհատուցել չեկը տվողի կամ չեկը ստացողի կորուստները` ներառյալ կորցրած շահույթը։

## Հաշվարկային չեկերի տեսակներ
Հաշվարկային չեկերը կարող են լինել երկու տեսակի` 
* *ակցեպտավորված * (բանկի կողմից ապրանքների և ծառայությունների դիմաց վճարումների համար),
* *ոչ ակցեպտավորված* (բանկի կողմից ապրանքների և ծառայությունների դիմաց վճարումների համար, ինչպես նաև ֆինանսական մարմինների կողմից` բյուջեի եկամուտների վերադարձից հետո)։ 
Սահմանափակ և անսահմանափակ չեկային գրքույկներից հաշվարկային չեկերը կարող են օգտագործվել իրավաբանական և ֆիզիկական անձանց կողմից ապրանքների և ծառայությունների դիմաց վճարումներ կատարելիս (օրինակ՝ կոմունալ ծառայությունների դիմաց վճարումներ անկանխիկ վճարումների կարգով)։

## Տես նաև
* Չեկ
* Դրամական չեկ

## Ծանոթագրություններ

Կատեգորիա:Տնտեսագիտություն
Կատեգորիա:Հաշվապահություն
Կատեգորիա:Ֆինանսներ
Կատեգորիա:Փաստաթղթեր
Ազգային միաբանություն

** Ազգային միաբանություն**, պահպանողական քաղաքական կուսակցություն Հայաստանում։ Այժմ այն գլխավորում է Արտաշես Գեղամյանը։

## Պատմություն
2003 թվականի մայիսի 25-ին կայացած խորհրդարանական ընտրություններում կուսակցությունը ստացել է ընտրողների ձայների 8,8%-ը և Հայաստանի Ազգային ժողովի 131 տեղերից 9-ը։ 2003 թվականի նախագահական ընտրություններում Գեղամյանն առաջին փուլում ստացել է ձայների 16,9 տոկոսը, սակայն հեռացվել է։ 2007 թվականի խորհրդարանական ընտրություններում կուսակցությունը ոչ մի տեղ չի ստացել՝ ստանալով ընտրողների ձայների 3,69 տոկոսը։ Կուսակցությունը 2007 թվականից ոչ մի խորհրդարանական ընտրությունների չի մասնակցել։

2008 թվականի փետրվարին կայացած նախագահական ընտրություններում Գեղամյանը, որը կրկին առաջադրվել էր որպես ազգային միասնության կուսակցության թեկնածու, զբաղեցրել է յոթերորդ տեղը՝ ձայների 0,27%-ով վերջնական պաշտոնական արդյունքներով։

2020-2021 թվականներին Հայաստանում տեղի ունեցած բողոքի ակցիաներից հետո կուսակցությունը հավանություն է տվել «Ազգի ձայն» կուսակցության «Նոր միություն» քաղաքական դաշինքին, «Ուժեղ Հայաստան Ռուսաստանի հետ» կուսակցությանը և Սահմանադրական իրավունքների միությանը։ Գեղամյանը ներկա է գտնվել դաշինքի նիստին։ Գեղամյանը նույնպես շատ էր քննադատում վարչապետ Նիկոլ Փաշինյանին` վարչապետին մեղադրելով այն բանում, որ նրանց կառավարում են Ջորջ Սորոսը և արևմտյան ինտրիգները։

## Տես նաև
*Հայաստանի կուսակցությունների ցանկ

## Ծանոթագրություններ

Կատեգորիա:Հայաստանի եվրոպամետ կուսակցություններ
Կատեգորիա:Հայաստանի կուսակցություններ
Ամուսնական կյանք

**«Ամուսնական կյանք»** (,), հարավկորական հեռուստասերիալ։ Գլխավոր դերերում հանդես են գալիս Կիմ Հի-Էն, Պակ Հե Ջուն և Յո Դա Կյունգը։ Թողարկվել է JTBC հեռուստաալիքով 2020 թվականի մարտի 27-ից մինչև մայիսի 26-ը։ Ստեղծվել է բրիտանական Դոկտոր Ֆոսթեր հեռուստասերիալի հիման վրա, որի գլխավոր դերում հանդես է եկել Սյուրաննա Ջոնսը։

Սերիալը դարձել Է Հարավային Կորեայի մալուխային հեռուստատեսության պատմության մեջ ամենահայտնի և բարձր գնահատված դրաման՝ առաջ անցնելով «Երկնային դղյակ»-ից, նրա եզրափակիչ դրվագը հասել է համազգային վարկանիշի՝ 28,371 %:

## Սյուժե
Ջի Սուն Վուն հարգանք վայելող ընտանեկան բժիշկ է և *Family Love Hospital-ի* փոխտնօրեն։ Նա ամուսնացած է Լի Տե-Օյի հետ, որը սկսնակ ռեժիսոր և փոքր կինոընկերության ղեկավար է։ Նրանք ունեն դեռահաս որդի՝ Լի Ջուն Յոն։ Թվում է՝ Ջի Սունը ունի ամեն բան՝ հաջող գործունեություն և երջանիկ ընտանիք, սակայն  ամուսինը փոխում է ամեն բան, իսկ ընկերները դավաճանում են նրան։

## Դերերում
* Կիմ Հի Է — Ջի Սուն Վու
* Պակ Հե Ջուն — Լի Տե Օ
* Հան Սո Հի — Յո Դա Կյունգը

## Սաունդթրեք
# *Lonely Sailing* (고독한 항해) 
# *Nothing On You* 
# *Sad* 
# *Just Leave Me* (그냥 나를 버려요) 
# *Farewell In Tears* (눈물로 너를 떠나보낸다) 
# *The Days We Loved* (사랑했던 날들)

## Վարկանիշ

## Ծանոթագրություններ

## Արտաքին հղումներ
* JTBC պաշտոնական կայք
* HANCINEMA
* 

Կատեգորիա:2020 հեռուստասերիալներ
Կատեգորիա:Հարավկորեական հեռուստասերիալներ
Տիգին Դարխան

**«Տիգին Դարխան»** (), ռուսական ֆիլմ, որը նկարահանել է ռուս ռեժիսոր Նիկիտա Արժակովը 2020 թվականին Վասիլի Սեմյոնովիչ Յակովլև- Դալանի «Տիգին Դարխան» և «Խուլ Վիլյույը» վեպերի հիման վրա։

## Սյուժե
XVI-XVII դարերի սահմանագլխին Յակուտիան տառապում է երկպառակություններից։ Տիգին Դարխանը՝ խանգալական ցեղի առաջնորդը, հետևում է հոր՝ Մաննիան Դարխանի ուխտին՝ միավորել մասնատված ցեղերը, հաստատել մեծ միություն։ Բայց ոչ բոլոր առաջնորդներն են համաձայն կիսել իրենց իշխանությունը։ Նենգ ինտրիգների և սադրանքների արդյունքում Տույմաադի հովտի վրա արթնանում է պատերազմի ոգին։

## Դերերում
* Նյուրգուն Բաչիգեն - Տիգին Դարխան
* Պհոտր Սավվին - Լեգոյ Թոյոն
* Անատոլի Նիկոլաև - Օդունու
* Վասիլիսա Միրեևա - Նյուրբաչան
* Իրինա Նիկիֆորովա - Աաբի Դարխան
* Պյոտր Մակարով - Մարգա
* Այտալինա Լավրովնովա - Տեսանի
* Ալեքսանդրա Գրիգորևա - Այթալի
* Դմիտրի Ալեքսեև - Չելյայ
* Վլադիսլավ Պորտնյագին - Բոզեկո

## Մրցանակներ և անվանակարգեր
### Մրցանակներ
* «Վեչե» պատմական ֆիլմերի XIV համառուսաստանյան փառատոն
** Փառատոնի նախագահի մրցանակ
** Լավագույն դերասան (Նյուրգուն Բեչիգեն)
** Լավագույն օպերատոր (Յուրի Բերեժնև)

### Անվանակարգեր
* «Նիկա» ազգային կինեմատոգրաֆիական մրցանակ 2020 թվականին
** Նկարչի լավագույն աշխատանք (Պյոտր Բոյարկին)

## Ծանոթագրություններ

Կատեգորիա:Ռուսական ֆիլմեր
Կատեգորիա:2020 ֆիլմեր
Կատեգորիա:Ռուսական դրամա ֆիլմեր
Կատեգորիա:Գրական ստեղծագործությունների էկրանավորումներ
Նաիրի վ Կալինինգրադե

**«Նաիրի վ Կալինինգրադե»** (՝ «Նաիրին Կալինինգրադում»), Ռուսաստանի Կալինինգրադ քաղաքում հայերեն և ռուսերեն լույս տեսնող ազգային, մշակութային, տեղեկատվական ամսաթերթ։ «Հայկական գիտատեղեկատվական, մշակութային կենտրոն» տարածաշրջանային հասարակական կազմակերպության պաշտոնաթերթն է։ Լույս է տեսնում 2003 թվականից։ Հիմնադիր-խմբագիր՝ Ֆելիքս Գևորգյան։

## Բովանդակություն
Թերթը լուսաբանում է Կալինինգրադի մարզի հայ համայնքի առօրյան, խնդիրները, ներկայացնում է Ազգամշակութային տարածաշրջանային ինքնավարություն կազմակերպության և մշակույթի կենտրոնի գործունեությունը, տեղի Սուրբ Ստեփանոս հայ առաքելական եկեղեցու միջոցառումները, այլ հարցեր։

Թերթն ընթերցողներին ծանոթանցում է հայկական ժողովրդական, եկեղեցական տոներին, ծեսերին, Հայաստանում, Արցախի Հանրապետությունում և Սփյուռքում տեղի ունեցող կարևոր իրադարձություններին, տպագրում է հայ իրականությանն ուղղակիորեն առնչվող հասարակական-քաղաքական վերլուծական հոդվածներ, ակնարկներ, մեկնաբանություններ, հաճախակի անդրադառնում է հայոց պատմության ուշագրավ էջերին, Հայ դատին, Հայոց ցեղասպանության ճանաչման գործընթացին, հայկական մշակույթին և գիտությանը, գրականությանը։

Թերթը պարբերաբար ներկայացնում է հայ բարերարների և ժամանակակից հաջողակ գործարարների, տպագրում է նաև բանահյուսական նյութեր, անդրադառնում ազգային խոհանոցին և կենցաղին։

## Խմբագրատուն
Թերթի խմբագրատունը գտնվում է քաղաքի հայկական մշակութային կենտրոնի երկհարկանի շենքում։ Ազգային ճարտարապետության ոճով կառուցված այս շենքում են տեղակայված նաև Հայաստանի պատվո հյուպատոսությունը, կիրակնօրյա դպրոցը, համերգային և ցուցահանդեսային դահլիճները, գրադարանը։ Մշակութային կենտրոնի բացումը տեղի է ունեցել 2009 թվականի նոյեմբերին, որին մասնակցել է Հայաստանի նախագահ Սերժ Սարգսյանը։

*Խմբագրության հասցեն՝* 236029, ք. Կալինինգրադ, Գերցենի փողոց, տուն 1դ։

## Մրցանակներ
2010 թվականին «Նաիրի վ Կալինինգրադե» ամսաթերթն արժանացել է Հայաստանի ժուռնալիստների միության «Ազդարար» մրցանակին։

## Ծանոթագրություններ

Կատեգորիա:2003 հիմնադրումներ Ռուսաստանում
Կատեգորիա:Հայկական մշակութային պարբերականներ
Կատեգորիա:Ռուսաստանի հայկական թերթեր
Սիփան Պետրոսյան

**Սիփան Աստվածատուրի Պետրոսյան** (25 հունվարի, 1990 թ., ՀԽՍՀ), հայազգի նախկին ֆուտբոլիստ, ներկայումս՝ ֆուտբոլային մարզիչ։ Զբաղեցնում է Շանհայի Յուվենթուսի ակադեմիայի տեխնիկական տնօրենի պաշտոնը։

## Կենսագրություն
Սիփան Պետրոսյանը ծնվել է 1990 թվականի հունվարի 25-ին հայկական պետական և ռազմական գործիչ, Արծիվ-Մահապարտների գումարտակի հիմնադիր, «Արծիվ-մահապարտներ» ՀԿ նախագահ, ՀՀ ՊՆ գեներալ-մայոր Աստվածատուր Պետրոսյանի ընտանիքում։
Հայաստանի ազգային հերոս, գնդապետ Վահագն Ասատրյանի քեռու որդին է։

## Կրթություն

* 1996-2004 թթ. - Երևանի N31 գերմանական դպրոց,
* 2004-2006 թթ. - Երևանի N134 դպրոց,
* 2006-2011 թթ. - Ֆիզիկական կուլտուրայի հայկական պետական ինստիտուտ, բակալավր։ Ստացել է մարզչի և ուսուցչի որակավորում,
* 2011-2016 թթ. - ՀՀ ԱԻՆ Ճգնաժամային կառավարման պետական ապագա։ Ստացել է մագիստրոսի աստիճան ինժեների մասնագիտությամբ,
* 2011-2016 թթ. - «Պրոգրեսս» համալսարան, ստացել է մագիստրոսի աստիճան Մենեջմենթ մասնագիտացմամբ,
* 2015 թ. ստացել է ՈՒԵՖԱ-ի մարզչական B կարգի լիցենզիա,
* 2018 թ. ստացել է ՈՒԵՖԱ-ի մարզչական A կարգի լիցենզիա։

## Կարիերան որպես ֆուտբոլիստ
* 1995-1998 թթ. - Փյունիկ ՖԱ, Երևան,
* 1999-2003 թթ. - Մուշ Քասախ,
* 2003-2006 թթ. - Բանանց ՖԱ, Երևան,
* 2011-2012 թթ. - Արարատ ՖԱ, Երևան,
* 2012-2013 թթ. - Քինգ Դելյուքս ՖԱ, Աբովյան։

## Մարզչական կարիերան
* 2011-2012 թթ. հանդիսացել է ՀՀ ԱԻՆ ֆուտբոլային թիմի գլխավոր մարզիչ,
* 2015-2018 թվականներին աշխատել է «Բանանց» ակումբում, հաջորդաբար զբաղեցրել մարզիչ-մեթոդիստի, Մ6, Մ9, Մ14, Մ16 հավաքականների գլխավոր մարզչի և Մ17 հավաքականի գլխավոր մարզչի օգնականի պաշտոնները։ Թիմի հետ նվաճել է ՀՀ գավաթ,
* 2018 թ. ապրիլից մինչև սեպտեմբերը գլխավորել է Չինաստանի Պույանգ քաղաքի դպրոցի ֆուտբոլի աղջիկների Մ17 հավաքականը,
* 2018-2019 թթ. գլխավորել է Հանչժոու քաղաքի Maple Education ընկերության Մ8 և Մ14 հավաքականները, ճանաչվել լավագույն մանկապատանեկան մարզիչ,
* 2019-2021 թթ. գլխավորել է Հանչժոու քաղաքի Maple Education ընկերության Մ5 և Մ16 հավաքականները, ինչպես նաև զբաղեցրել ընկերության գլխավոր մարզչի (մարզիչների տնօրենի) պաշտոնը,
* 2021 թ. հուլիս 1-ից զբաղեցնում է Յուվեթնուսի Շանհայի ակադեմիայի տեխնիկական տնօրենի պաշտոնը,
* 2021թ․ դեկտեմբերից զբաղեցնում է Sports Culture FC-ի հիմնադիր տնօրենի պաշտոնը։

## Արտաքին հղումներ
Սուրբ Հարություն եկեղեցի (Հադրութ)

**Սուրբ Հարություն եկեղեցի**, Հայ Առաքելական եկեղեցուն պատկանող եկեղեցի Արցախի Հանրապետության Հադրութի շրջանի շրջկենտրոն Հադրութ քաղաքի հարավ-արևմտյան հատվածում։

## Պատմություն
Սուրբ Հարություն եկեղեցին գտնվում է Հադրութ քաղաքի հին տներով շրջապատված թաղամասում։

1887 թվականին Հադրութ գյուղի երկդասյա վարժարանի տեսուչ Ի․ Դավիդբեկովը նշում է, որ բուն «Հադրութ գյուղում կա երկու եկեղեցի՝ մեկը գյուղի ստորին մասում, ․․․ և մյուսը` գյուղի կենտրոնում բավականին գեղեցիկ տեսք ունեցող եկեղեցին»։

Ըստ Մակար Բարխուդարյանի` եկեղեցին կառուցվել է 1621 թվականին։ Եկեղեցին վերանորոգվել է 1819 թվականին, որի ժամանակ էլ տեղադրվել է գմբեթը։ Վերանորոգումը իրականացվել է 2007 թվականին արմատներով ազոխեցի ռուսաստանաբնակ բարերար Միխայիլ Բաղդասարովի ֆինանսական օժանդակությամբ։

## Ճարտարապետություն
Եկեղեցին միանավ բազիլիկ է, կառուցված անմշակ քարից, ունի 18,35 մետր երկարություն, 9,4 մետր լայնություն։ Գլանաձև թաղը հենվում է երեք զույգ պատկից սյուներից բարձրացող կամարների վրա։ Արևելյան կողմից ունի կիսակլոր աբսիդ՝ երկու կողային նեղ ավանդատներով։ Ուղղանկյուն դահլիճի մեջտեղում՝ շրջանաձև երդիկի վրա, բարձրանում է զանգակատունը` սրբատաշ քարից կառուցված վեց սյուներով և բրգաձև վեղարով ռոտոնդան։ Ունի երկու փոքր, երեք մեծ լուսամուտ։ Մուտքը բացվում է արևմուտքից, այն կամարակապ է, գեղեցիկ զարդանախշերով։ Տանիքն ամբողջությամբ ծածկված է հարթ և կիսագլանաձև սալերով։ Եկեղեցու բակում կան մեկ տասնյակից ավելի տարբեր ժամանակաշրջանների տապանաքարեր։

## հետագա ճակատագիրը

Պատերազմից առաջ եկեղեցին գտնվում էր գերազանց վիճակում, գործող եկեղեցի էր, պատերազմի ժամանակ չի տուժել, 2020 թվականի հոկտեմբերի 12-ին Հադրութ քաղաքի ամբողջությամբ ադրբեջանական վերահսկողության տակ անցնելուց հետո սոցցանցերում ադրբեջանցիների տեղադրած նյութերում երևում են եկեղեցու պատերի վրա ներկով արված գրառումները, ինչպես նաև տապալված են բակի տապանաքարերից մի քանիսը։ Եկեղեցու զանգակատան գմբեթից հանված է խաչը;

## Պատկերասրահ

Hadrout011.JPG|Եկեղեցին 2010 թվականին
Սբ. Հարություն.JPG|Եկեղեցին 2015 թվականին
Եկեղեցի Ս. Հարություն., Church St. Harutyun.jpg|Եկեղեցին 2016 թվականին


## Ծանոթագրություններ

Կատեգորիա:Եկեղեցիներ այբբենական կարգով
Կատեգորիա:17-րդ դարի հայկական վանքեր և եկեղեցիներ
Կատեգորիա:Հադրութի շրջանի վանքեր և եկեղեցիներ
Հայ ազգային երիտասարդական միություն (ՀԱԵՄ)

**Հայ ազգային երիտասարդական միություն** /ՀԱԵՄ/, հիմնվել է 1989թ. հուլիսի 3-ին, համահիմնադիր Վահան Վարդգեսի Հարությունյան։ Այն Խորհրդային Միության տարածքում գործող առաջին ընդահատակյա երիտասարդ կազմակերպություններից է եղել։ Հրատարակել է «Ազատության ավետաբեր» պաշտոնաթերթը։ Կազմակերպությունը իր անդամներով մեծ ներդրում է ունեցել 1988 թվականի փետրվարին սկսված «Ղարաբաղյան շարժման», Հայաստանի Անկախության և Հայաստանի Հանրապետության սահմաների պաշտպանական մարտերում։

## Պատմություն
Մի քանի ընդհատակյա երիտասարդական կազմակերպությունների ակտիվ երիտասարդներով 1989թ. հուլիսի 3-ին, հիմնադրոում են Հայաստանում առաջին բացահայտ անկախական երիտասարդական կազմակերպությունը, որը ձդտում էր հայ երիտասարդությանը ներգրավել ազգային պետականության վերականգման գործընթացում։

Կազմակերպության անդամ կարող էր դառանալ 15 տարին լրացած յուրաքանչյուր պատանի, ով անվերապահորեն ընդունում էր կանոնադրությունն ու ծրագրերը։ Որպես ազգային երիտասարդական ազատ կազմակերպություն առաջնորդվում էր Հայաստանի ազատության և անկախության գաղափարով, հայ ազգի հոգևոր և ֆիզիկական վերածնունդը իր առաջնահերթ նպատակը դարձնելով։ ՀԱԵՄ–ը գործում էր միջազգային ընդունված օրենքնրի սահմաններում, պատրաստ գործակցել ցանկացած անհատի կամ կազմակերպության հետ, եթե դա չի հակասել կազմակերպության կանոնադրությանն ու ծրագրերին։ Այն իր մեջ ներառում է մի շարք մասնագիտացված հանձնախմբեր և ծառայություններ՝ գաղափարախոսական զինակոչիկների իրավունքների պաշտպանության «ԺՆԵՎ–49», խմբագրության, ազատ գրադարանի, հասարակական հարցերի և այլն։

### ՀԱԵՄ–ի նպատակներ
* Վերականգնել ազգային ազատ և անկախ պետականությունը, քանզի միայն այն կարող է ապահովել ազգի լիրավ զարգացումն ու հարատևումը,
*ամեն գնով կանգնեցնել Հայաստանում իրականացվող ֆիզիկական ու կենսաբանական ցեղասպանությունը, ռուսաֆիկացիան և ասիմիլյացիան,
*նպաստել Հայաստանում ազգային անկախության բանակի ստեղշման գործին,
*պայքարել հայկական բոլոր եկեղեցական և ազգային ծիսակատարությունների վերկանգնման համար,նպաստել ազգային ոգու զարթոնքի և ազգայինդպրոցների ստեղծմանը,
*պատրաստել երիտասարդների, որոնք անկախ Հայաստանի ստեղծման գործին գործուն մասնակցություն, մարտնչող հոգաբանության և պատրաստակամություն ունեն,
*հայ երիտասարդին մոտեցնեն իր ազգային արմատներին, հեռու պահել լեզվի և արյան մաքրությունը
*հանել հայկական հողերը վերամիավորմանը՝ մեկ միացյալ և անկախ պետական միավորում
*հենվելով քրիստոնեության և հազարամյակների ընթացքում ձևավորման ազգային գաղափարախոսության վրա, համախմբել հայ ազգի տարանջատված բեկորները իր պատմական հայրենիքում։

## ՀԱԵՄ–ի անդամներ
## Պաշտոնաթերթ
«Ազատության ավետաբեր» պաշտոնաթերթը 4 համար է տպագրվել։ Խմբագրակազմ, Վահան Հարությունյան, Սամվել Մարկոսյան, Սահակ Մահտեսյան, Սևակ Ադամյան, Լուսնե Ադամյան։ Տպագրվել է նաև «Դեմքեր և մտածումներ» մատենաշարը, «Ձայն Բազմաց» թերթիկը։

## Ծանոթագրություններ
Ագարակ (Վնսար)

**Ագարակ Վնսար** նաև (Խաչի խութ, Վանասար և Վանքասար), գտնվում է Սյունիքի մարզի Հալիձոր գյուղից 1.2 կմ դեպի հյուսիս-արևելք, Շինուհայր տանող ճանապարհից դեպի աջ, բլրի վրա։

Տեղացիները անվանում են նաև «Խաչի խութ»։ Բլրի վրա կա նաև եկեղեցի որից մնացել է պատերը, կա նաև մի քանի երեք խաչքար, գերեզմանաքարեր և տների պատեր։

Խաչքարերից մեկի պատվանդանի վրա կա 18 տողանի արձանագրություն որտեղ տեղանքի անուն նշվում է՝ Վնսար (Վանասար, Վանքասար)։

Այդ արձանագրության մեջ ասվում է՝ «Տարսայիճ Օրբելյանը 13-րդ դարի վերջին այս ագարակը նվիրել է վարպետ Սիրանեսին, առանց վարձատրության՝ եկեղեցի կառուցելու նպատակով»։

1273 թվականին Ստ. Օրբելյանի երկիցը տեղեկացնում է որ, մահացել է Սմբատ իշխանը, Տարսայիճ Օրբելյանի ավագ եղբայրը։ Քանի որ Սմբատ իշխանը երեխաներ չուներ, նա որդեգրում է Ստեփանոսին որը, Տարսայիճ եղբոր որդուն էր, նա որոշում է կրթության տալ նրան և պատրաստել հոգևոր ծառայության։ Այդ Ստեփանոսն նույն ինք Ստեփանոս Օրբելյանն էր)։

Ամաղու Նորավանք է տեղափոխվում աճյունը և դնում են հայրենի տապանատանը՝ որը իրենց տոհմական գերեզմանոցն էր։

Որոշ ժամանակ անց  Տարսայիճ Օրբելյանը իր եղբոր համար կառուցում է դամբարանատուն և եղբոր աճյունը տեղափոխում է այնտեղ։

Դամբարանի արևմտյան մուտքի ճակատին կա մի արձանագրություն, որը թողել է Տարսայիճ Օրբելյանը, որում ասվում է, որ այն կառուցել է իր եղբոր՝ «Սմպատ արքաին» համար, ՉԻԴ (1275) թվականին։
Եկեղեցու հյուսիսային պատի վրա կա մի արձանագրություն որի մեջ ասվում էր որ, «Տարսայիճ Օրբելյանի ցանկությամբ եկեղեցին կառուցել է Սիրանես ճարտարապետը, որի համար Հալիձոր և Շինուհայր գյուղերի տարածքից հայրենի կալվածք է հատկացնում Սիրանեսին»։

Այս ամենից գալիս ենք այն եզրակացության, որ Սիրանեսը ծնվել է Հալիձորում։

Եվս մեկ խաչքար կա Վնսար ագարակի տարածքում՝ որը գտնվում է դեպի հարավ-արևմուտք, խաչքարի ճակատային հատվածին կա արձանագրության, որում ասվում է.
«ԿԱՄԱՒՆ ԱԾ ԵՍ ՀԱԶԱՐՄԷԼ ՈՒ ՍԻՐԱՆԷՍ ԿԱՆԿՆԵՑԻՆՔ ԶԽԱՉՍ ՀՕՐՆ ՄԵՐՈ ԳՈՔԱ ՄՕՐՆ ՄԵՐՈ ԹԷՆԻԿԱ։»

## Ծանոթագրություններ

Կատեգորիա:13-րդ դարի հայկական վանքեր և եկեղեցիներ
Կատեգորիա:Հայաստանի հուշարձաններ այբբենական կարգով
Կատեգորիա:Հայաստանի նախկին շենքեր և կառույցներ
Կատեգորիա:Սյունիքի մարզի հուշարձաններ
Սուրբ Գևորգ եկեղեցի (Ցամաքաբերդ)

**Սուրբ Գևորգ եկեղեցի**, Հայ առաքելական եկեղեցի, որը կառուցվել է կառուցվել է 19-դարում, գտնվում է Գեղարքունիքի մարզի Սևանի շրջանի Ցամաքաբերդ գյուղում։

Եկեղեցին կապված է եղել է Սևանի կղզու վանական միաբանության հետ։ Խորհրդային տարիներին եկեղեցին շահագործվել է որպես պահեստ, և իշխանության կողմից անտարբեր վերաբերմունքի արդյուքում սկսել է քանդել․ մինչև վերջերս գտնվում էր կիսավեր վիճակում։ Եկեղեցին ամբողջությամբ վերարանորոգվոց, արմոտներով ցամաքաբերդից տիար Վալտեր Մարությանը։

2007 թվականի հունիսի 23-ին  Գեղարքունիքի թեմի առաջնորդ Գերաշնորհ Տ․ Մարկոս եպիսկոպոս Հովհաննիսյանի ձեռամբ օծվեցին նորոգված եկեղեցու Սուրբ սեղանն ու Մկրտության ավազանը։

Բազիլիկ եկեղեցի է։ Եկեղեցու երկարությունը 20 մ է, լայնությունը՝ 11 մ։ Տանիքը թիթեղապատ է, պատերը բազալտի քարերից են, իսկ անկյունաքարերը և քիվը Նորատուսի կարմիր քարից են։

## Ծանոթագրություններ

Կատեգորիա:19-րդ դարի հայկական վանքեր և եկեղեցիներ
Կատեգորիա:Գեղարքունիքի թեմի վանքեր և եկեղեցիներ
Կատեգորիա:Եկեղեցիներ այբբենական կարգով
Էրեբունի (հրատարակչություն)

**«Էրեբունի» հրատարակչություն**, Ֆրանսիայի մայրաքաղաք Փարիզում 1968 թվականին (Էրեբունի-Երևանի հիմնադրման 2750-ամյակի հոբելյանական օրերին) հիմնված հայկական հրատարակչություն, որը գործել է մինչև 1990-ական թվականների սկիզբը։ Մասնաճյուղեր է ունեցել Լիբանանում (Բեյրութ), ԱՄՆ–ում (Նյու Յորք)։

## Գործունեություն
«Էրեբունի» հրատարակչությունը սփյուռքահայ դպրոցների և դպրոցահասակ երեխաների համար տպագրել է հայ դասական և ժամանակակից գրողների մանկական և այլ ստեղծագործություններ, նպաստել հայ մշակույթի տարածմանը արտասահմանյան երկրների հայկական և օտար շրջաններում։

Հրատարակել է Հովհաննես Թումանյանի «Գիքորը», «Քաջ Նազարը», «Անբախտ վաճառականները», «Փարվանան», «Թմկաբերդի առումը», «Շունն ու կատուն», «Մի կաթիլ մեղրը», «Աղավնու վանքը», Դերենիկ Դեմիրճյանի «Պույ-պույ մուկիկը», Ավետիք Իսահակյանի «Առակները», Ստեփան Զորյանի «Սմբատ Բագրատունին», Վախթանգ Անանյանի «Որսորդական պատմվածքները» (11 պրակ)՝ հայ նկարիչների (Գրիգոր Խանջյան, Ալեքսանդր Գրիգորյան, Կարեն Սմբատյան, Արտո Յարալյան, Ռուբեն Մանուկյան, Ա. Ազիզյան) պատկերազարդումներով։

«Մատենաշար ժամանակակից սփյուռքահայ բանաստեղծության» խորագրով «Էրեբունի» հրատարակչությունը լույս է ընծայել Բյուզանդ Թոփալյանի, Անդրանիկ Ծառուկյանի, Եղիվարդի, Գառնիկ Ադդարյանի, Մուշեղ Իշխանի, Զահրատի, Զարեհ Խրախունու, Արսեն Ճանյանի, Վարդերես Գարակյոզյանի և ուրիշների բանաստեղծությունների ժողովածուները։ Իրականացրել է «Հայկական խաչքարեր» գեղատիպ ալբոմի տպագրությունը (1973)։ «Էրեբունիում» են լույս տեսել «Էջմիածնի գանձեր» (1984) և Մանյա Ղազարյանի «Հայկական գորգ» (1988) ալբոմները։ Հրատարակել է (1970-ից) Հայաստանի պատմական հուշարձանների և տեսարժան վայրերի պատկերներով գունատիպ պատի օրացույցներ, բացիկներ։

«Էրեբունի» հրատարակչությունը նպաստել է հայրենիք-սփյուռք կապերի ամրապնդմանը, կազմակերպել է հայ նկարիչների գործերի ցուցահանդես–վաճառք Բեյրութում (1974), Ֆրանսիայում (1977)։

## Խմբագիր
«Էրեբունի» հրատարակչության անփոփոխ գլխավոր խմբագիրն է եղել Վարդերես Գարակյոզյանը։

## Ծանոթագրություններ

Կատեգորիա:Հրատարակչություններ
Հարություն Թեքեյան

**Հարություն Թեքեյան** (), հայ բառարանագիր, խմբագիր։ Ծայրագույն վարդապետ։ Աստվածաբանության դոկտոր։

## Կենսագրություն
Հարություն Թեքեյանը ծնվել է 1910 թվականին Արևմտյան Հայաստանի Խարբերդի նահանգի Բեհեսնի գյուղաքաղաքում։ Սովորել է Հայ կաթողիկե եկեղեցու Զմմառի պատրիարքական կղերական միաբանության աթոռանիստ Զմմառի վանքի ժառանգավորաց վարժարանում (1925), ավարտել է Բեյրութի Սեն Ժոզեֆ համալսարանը։

Խմբագրել է «Ավետիք», «Մասիս» (1947-1957) շաբաթաթերթերը։ 1948 թվականից հաստատվել է Ուրուգվայի մայրաքաղաք Մոնտեվիդեոյում, որտեղ ղեկավարել է հայ կաթոլիկ առաքելությունը և դասավանդել եկեղեցու պատմություն։ 1968-1982 թվականներին եղել է Լատինական Ամերիկայի կաթոլիկ հայերի առաքելության այցելու։

Մահացել է Մոնտեվիդեոյում՝ 1995 թվականին։

## Աշխատություններ
Հարություն Թեքեյանի հեղինակությամբ լույս են տեսել «Առձեռն բառարան սպաներէնէ-հայերէն» (1955, Բեյրութ) և «Բառարան հայերէնէ-սպաներէն» (1984, Բուենոս Այրես) բառարանները։

## Ծանոթագրություններ

## Աղբյուրներ
* Ով ով է. հայեր (կենսագրական հանրագիտարան։ Երկու հատորով), խմբ. հանձնաժողով՝ Հ. Մ. Այվազյան (գլխ. խմբագիր) և ուրիշներ, Երևան, Հայկական հանրագիտարան հրատարակչութուն, հ. 1, Աբալյան-Ղուշչյան, 2005

Կատեգորիա:Հայ բառարանագիրներ
Կատեգորիա:Հայ խմբագիրներ
Ուղտասար (Ասկերանի շրջան)

300px|մինի|աջից|Արցախի Հանրապետության քարտեզը, որտեղ մուգ շագանակագույնով պատկերված են Ադրբեջանի զինված ուժերի վերահսկողության ներքո գտնվող տարածքները, իսկ մարմնագույնով՝ Արցախի վերահսկողության ներքո գտնվող տարածքները 2021 թվականի հունվարի 1-ի դրությամբ
**Ուղտասար**, գյուղական համայնք Արցախի Հանրապետության Ասկերանի շրջանում, հանրապետության արևելյան հատվածում։ Ասկերան շրջկենտրոնից գտնվում է 9 կմ հեռավորության վրա, իսկ մայրաքաղաք Ստեփանակերտից` 24 կմ հեռավորության վրա։

## Աշխարհագրություն
Համայնքը հարթավայրային է, ունի 1087,53 հա տարածք, որից 714,33 հա գյուղատնտեսական նշանակության։ Ուղտասար համայնքի սահմանային գոտով հոսում է Կարկառ գետը։ Համայնքի տարածքում առկա է թվով 1 աղբյուր` «Կուչուն»։

## Բնակչություն
Ուղտասար համայնքի բնակչության թվաքանակը կազմում է 201 մարդ, կա 40 տնտեսություն։

Բնակավայրի ազգաբնակչության փոփոխությունը.

## Տնտեսություն
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։

## Հասարարակական կառույցներ
Համայնքում գործում են գյուղապետարան, բուժկետ, հիմնական դպրոց, որտեղ սովորում են 34 աշակերտներ։

## Ծանոթագրություններ

## Արտաքին հղումներ
* Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.

Կատեգորիա:Արցախի Հանրապետության աշխարհագրություն
Կատեգորիա:Արցախի Հանրապետության բնակավայրեր
Ալֆրեդ Բրյունո

**Լուի Շարլ Բոնավանտյուր Ալֆրեդ Բրյունո** (, ), ֆրանսիացի երգահան, դիրիժոր, երաժշտական քննադատ և արվեստաբան։ Պատվո լեգեոնի շքանշանի ասպետ։

## Կենսագրություն
Ալֆրեդ Բրյունոն ծնվել է 1857 թվականին Փարիզ քաղաքում։
left|192px
Սովորել է Փարիզի կոնսերվատորիայում, որտեղ թավջութակ է պարապել Օգյուստ Ժոզեֆ Ֆրանկոմայի և ստեղծագործություն՝ Ժյուլ Մասնեի մոտ։

Բրունոն Էմիլ Զոլայի մտերիմ ընկերն էր։ Նա մասամբ եղել է 1908 թվականին Զոլայի հիշատակին նվիրված մեծ համերգի կազմակերպիչը (դիրիժոր՝ Ժորժ Մարտի)։

Բրյունոն գրել է 14 օպերա (մեծ մասը Զոլայի սյուժեներով)։ Բացի այդ, գրվել են նաև նվագախմբային ստեղծագործություններ, վոկալային ցիկլեր, բալետներ և այլ երաժշտական ստեղծագործություններ։

Որպես քննադատ և արվեստաբան՝ Բրյունոն գրել է բազմաթիվ աշխատություններ երաժշտության և մասամբ էլ՝ ռուսական երաժշտության մասին (1901 թվականին նա այցելել է Ռուսական կայսրություն), օրինակ, իր «*Russische Musik*» աշխատությունում, որը հրատարակվել է 1905 թվականին։

1909 թվականին զբաղեցրել է երաժշտական կրթության գլխավոր տեսչի պաշտոնը։

1925 թվականին Ալֆրեդ Բրյունոն դարձել է Ֆրանսիայի ինստիտուտի անդամ։

Լուի Շարլ Բոնավանտյուր Ալֆրեդ Բրյունոն մահացել է 1934 թվականի հունիսի 15-ին հայրենի քաղաքում և թաղվել է Բատինոլ գերեզմանոցում։

## Ծանոթագրություններ

## Գրականություն

* James Ross: '"Messidor": Republican Patriotism and the French Revolutionary Tradition in Third Republic Opera'; in: Barbara Kelly (ed.): 'French Music, Culture and National Identity, 1870-1939' (Rochester, N.Y., 2008), pp.&nbsp;112–130; ISBN 978-1-58046-272-3
* Steven Huebner: "Alfred Bruneau and Émile Zola" and "L'Attaque du moulin", in: French Opera at the Fin de Siècle (Oxford, 1999), pp.&nbsp;395–425; ISBN 0-19-816280-4

Կատեգորիա:Ֆրանսիացի կոմպոզիտորներ
Կատեգորիա:20-րդ դարի դասական կոմպոզիտորներ
Կատեգորիա:Օպերային կոմպոզիտորներ
Կատեգորիա:20-րդ դարի ֆրանսիացիներ
Կատեգորիա:Ֆրանսիացի արվեստաբաններ
Կատեգորիա:Ֆրանսիացի երաժշտագետներ
Կատեգորիա:Ֆրանսիացի դիրիժորներ
Կատեգորիա:Ֆրանսիացի թավջութակահարներ
Կատեգորիա:Պատվո լեգեոնի շքանշանի ասպետներ
Հազարափրկիչ եկեղեցի

**Հազարափրկիչ եկեղեցի (Սվարանց)**, Հայ առաքելական եկեղեցի, գտնվում է Սյունիքի մարզի Սվարանց գյուղում, կառուցվել է 1705 թվականին։

Եկեղեցին եռանավ բազիլիկ կառույց է կառուցված սրբատաշ բազալտով։ Ունի մեկ մուտք, այն գտնվում է հարավային կողմում։ Մուտքի աջ կողմում պահպանվել է 6 տողից բաղկացած արձանագրություն, ուր հիշատակվում է եկեղեցին կառուցողի անունն ու թվականը՝ «ՌՃԾԴ «1705թ.», Տ/Ե/Ր ԳԵՎՈՐՔ»։ Խորհրդային տարիներին  երբ տիրում էր համատարած անաստվածություն, եկեղեցին պղծվել է այն վերածելով որպես պահեստ, ինչի արդյունքում ներսից կրապատվել էին եկեղեցու պատերը, անգամ տեղահանել են բակում եղած տապանաքարերը, իսկ արևելյան կողմից կցակառուցվել էր ակումբի շենք։

2008 թվականին սկսվեց եկեղեցու վերակառուցման աշխատանքները, բարերար Վրեժ Գալստյանի նախաձեռնությամբ։ Շինարարական աշխատանքներին նաև մասնակցում էին տեղի գյուղացիները։ Մինչ աշխատանքները սկսել արվեցին պեղումներ, որի արձյունքում հայտնաբերվեց՝ հայտնաբերվեցին կղմինդրի, խեցեղենի բեկորներ, զարդանախշ քարեր։ Իսկ եկեղեցու կրապատ որմերի մաքրման ժամանակ ի հայտ եկան նոր արձանագրություններ։
Ճարտարապետ Ստեփան Նալբանդյանը կազմեց եկեղեցու վերականգման նախագիծը։
Եկեղեցին վերականգնվեց 2009 թվականին։

## Տես նաև
Սյունիքի մարզի եկեղեցիների ցանկ

## Ծանոթագրություններ

Կատեգորիա:18-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Սյունյաց թեմի վանքեր և եկեղեցիներ
Դեյվիդ Պերդյու

**Դեյվիդ Ալֆրեդ Պերդյու, կրտսեր** (, ), ամերիկացի գործարար և հանրապետական քաղաքական գործիչ, 2015 թվականից մինչև 2021 թվականը ԱՄՆ սենատոր Ջորջիա նահանգից։

## Կենսագրություն
Ավարտել Է Ջորջիայի տեխնոլոգիական ինստիտուտը. բակալավրի աստիճան է ստացել արդյունաբերական մեքենաշինության ոլորտում և մագիստրոսի աստիճան գործառնական հետազոտությունների բնագավառում։ Աշխատել է որպես կառավարման խորհրդատու և ընկերության ղեկավար։

2014 թվականին, որպես Հանրապետական կուսակցության թեկնածու, հաղթել է Միշել Նաննին (Սեմ Նանի դուստրը) 53 տոկոս արդյունքով՝ Ջորջիայից ԱՄՆ-ի սենատորի պաշտոնի համար պայքարում։

2020 թվականի նոյեմբերի 3-ին ԱՄՆ-ի Սենատի ընտրություններում ստացել է ձայների 49,7 տոկոսը՝ դեմոկրատ Ջոն Օսոֆի օգտին տրված 47,9 տոկոսի դիմաց (բացի այդ, ընտրողների 2,3 տոկոսը պաշտպանել է Շեյն Հեյզելի թեկնածությունը)։ Քանի որ Ջորջիայի օրենքներով հաղթանակի համար պահանջվում է ստանալ ավելի քան 50 տոկոս, 2021 թվականի հունվարի 5-ին նշանակվել է ընտրությունների երկրորդ փուլ։

2021 թվականի հունվարի 3-ին Պերդյուի սենատորական լիազորությունների պաշտոնական ժամկետը լրացել է, և նրա աթոռը թափուր է մնացել մինչև քվեարկության երկրորդ փուլի հաղթողին բացահայտելը ընկած ժամանակահատվածի համար։ Այս ընտրությունների արդյունքները հատուկ կարևորություն են ստացել Կոնգրեսի վերին պալատում ստեղծված հավասարակշռության պատճառով։ Ջորջիայում լուծվում է այն հարցը, որը կուսակցություններից կստանա տեղերի բացարձակ մեծամասնությունը։

2021 թվականի հունվարի 5-ի ընտրությունների երկրորդ փուլում զիջել Է դեմոկրատ Ջոն Օսոֆին՝ ստանալով ձայների միայն 49,51 տոկոսը։

## Ընտանիք
Ամուսնացած է, ունի երկու զավակ։ Նա Ջորջիայի նախկին նահանգապետ Սոնի Փերդյուի զարմիկն է։

## Ծանոթագրություններ

## Արտաքին հղումներ
* Սենատոր Դեյվիդ Պերդյուն ԱՄՆ Սենատի պաշտոնական էջում
* Դեյվիդ Պերդյուն ԱՄՆ Կոնգրեսի պաշտոնական կայքում
* 

Կատեգորիա:20-րդ դարի ամերիկացի գործարարներ
Կատեգորիա:21-րդ դարի ամերիկացի գործարարներ
Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի հանրապետական կուսակցության անդամներ
Կատեգորիա:Ամերիկացի գործարարներ
Կատեգորիա:Ամերիկացի ձեռնարկատերեր
Կատեգորիա:ԱՄՆ-ի քաղաքական գործիչներ
Թունիսի ֆուտբոլի ազգային հավաքական

**Թունիսի ֆուտբոլի ազգային հավաքական** ներկայացնում է Թունիսը ֆուտբոլի միջազգային մրցաշարերում և առանձին հանդիպումներում։ Կառավարվում է Թունիսի ֆուտբոլի ֆեդերացիայի կողմից։ Մականունն է «Կարթագենի արծիվները»։ Հավաքականը իր տնային խաղերն անցկացնում է Radès օլիմպիական մարզադաշտ։

Թունիս հավաքականը 5 անգամ մասնակցել է Աշխարհի առաջնությանը։

ՖԻՖԱ-ի դասակարգման աղյուսակում զբաղեցնում է 26-րդ հորիզոնականը՝ 2021 թվականի Մայիս 27-ի դրությամբ։

## Ծանոթագրություններ

## Արտաքին հղումներ
* Թունիս ֆուտբոլի ֆեդերացիայի պաշտոնական կայքը
* Թունիս հավաքականը FIFA.com-ում 
* Թունիս հավաքականը soccerway.com կայքում

Կատեգորիա:Արաբական ֆուտբոլային ասոցիացիաների միություն
Կատեգորիա:Թունիս
Նիկի Քարիմի

**Նիկի Քարիմի** (, ), իրանցի դերասանուհի, ռեժիսոր և սցենարիստ։ Նա իրանցի առավել հայտնի և հաջողակ դերասանուհիներից մեկն է։

## Կյանք և կարիերա
[thumb|right|Նիկի Քարիմին և [Շոն Փենը]]

Նիկի Քարիմին ծնվել և մեծացել է Իրանի մայրաքաղաք Թեհրանում։ Նրա ծնողները երկուսն էլ Թաֆրեշից են։ Ակտիվորեն ներգրավվել է թատերական խմբակում դեռևս տարրական դպրոցում և նշել է, որ ֆիլմերի և գրականության հանդեպ վաղ հետաքրքրությունն է ոգեշնչել նրան դերասանուհի դառնալ։

1990 թվականին նա մասնակցել է Բեհրուզ Աֆխամիի «Հարսնացուն» ֆիլմի նկարահանումներին։

Քարիմին Սառայի դերի համար մի շարք ազգային ու միջազգային մրցանակներ է ստացել, ինչպես, օրինակ Սան Սեբաստիանի փառատոնի մրցանակը` Լավագույն դերասանուհի անվանակարգում։ Նա նաև եղել է ավելի քան քսան փառատոնների ժյուրիի կազմում, այդ թվում` Կառլովի Վարիի կինփառատոնը, Էդինբուրգի միջազգային կինոփառատոնը, Լոկարնոյի միջազգային կինոփառատոնը, Սալոնիկի միջազգային կինոփառատոնը, Բեռլինի կինոփառատոնը, ինչպես նաև` Կաննի 60-րդ կինոփառատոնը։ 1992-2007 թվականներին եղել է Աբաս Քիառոստամիի օգնականը։

Բացի դերասանի կարիերան, նա նաև հանդես է եկել որպես ռեժիսոր ու սցենարիստ` գրելով ու նկարահանելով «Ունենալ, թե չունենալ» վավերագրական ֆիլմը 2001 թվականին։

2001 թվականին իր առաջին մրցանակն է ստացել որպես ռեժիսոր Իրանի Ռեին կինոփառատոնի ժամանակ` իր «Ունենալ, թե չունենալ» աշխատանքով, որի պրոդյուսերն էր իրանցի հայտնի կինեմատոգրաֆիստ Աբաս Քիառոստամին։

Առաջադրվելով 2005 թվականի Կաննի կինոփառատոնին իր «Մեկ գիշեր» (2005) ֆիլմով` նա նշել է, որ այլևս չի բավարարվում միայն խաղալով և կցանկանար ավելի շատ ֆիլմեր նկարել։

Բացի կինեմատոգրաֆիան, Քարիմին նաև որոշ թարգմանչական աշխատանքներ է անում։ 1999 թվականին նա թողարկել է իր առաջին թարգմանչական աշխատանքը, Մառլոն Բրանդոյի  կենսագրությունը` «Երգերը, որ մայրիկս սովորեցնում էր ինձ» վերնագրով, որը նա պարսկերենից թարգմանել է անգլերեն։ Նա նաև թարգմանել է երկու գիրք պարսկերենով և անգլերենով ստեղծագործող Հանիֆ Քուրեիշիից։

Նրա երրորդ նկարահանած ֆիլմը` «Վերջնական սուլոցը» (2011), երեք մրցանակ է շահել Վեսուլի Ասիական կինոյի միջազգային կինոփառատոնի ժամանակ։

2011 թվականին առաջադրվել է Ֆաջր կինոփառատոնին` Լավագույն դերասանուհի անվանակարգում, «Ես եմ նրա կինը» ֆիլմով, որի ռեժիսորն է Մոստաֆա Շայեսթեհը։

Իրանյան Ֆաջր միջազգային կինոփառատոնի ժյուրիի կողմից վերջերս արժանացել է լավագույն ռեժիսոր, պրոդյուսեր և դերասանուհի կոչումներին։ Ժյուրիի մրցանակ է ստացել նաև «Չորեքշաբթի, մայիսի 9» և «Ձկան մահը» ֆիլմերում խաղացած դերերի համար։

## Ֆիլմագրություն
### Որպես ռեժիսոր

### Որպես դերասանուհի

### Որպես սցենարիստ

### Որպես թարգմանիչ

### Որպես կինոքննադատ
thumb|Քարիմին առանց հիջաբի, 2008 թվական

## Մրցանակներ
*Լավագույն դերասանուհի, Կահիրեի միջազգային կինոփառատոն (2001)
*Արծաթե ծովախեցի, Սան Սեբաստիանի կինոփառատոն (1993)
*Լավագույն դերասանուհի, Նանտի երեք մայրցամաքների փառատոն (1992)

## Ծանոթագրություններ

## Արտաքին հղումներ
*Official Website
*
*
*Profile on Cannes Film Festival website
*Niki Karimi interview with Radio Zamaneh
*Her filmography  
*New York Times profile

Կատեգորիա:Իրանցի դերասանուհիներ
Կատեգորիա:Իրանցի դրամատուրգներ
Կատեգորիա:Իրանցի թարգմանիչներ
Կատեգորիա:Իրանցի կինոռեժիսորներ
Կատեգորիա:Իրանցի պրոդյուսերներ
Կատեգորիա:Իրանցի ռեժիսորներ
Կատեգորիա:Իրանցի սցենարիստներ
Կատեգորիա:Կին սցենարիստներ
Յու Մեիդենի սուրը (պատմվածք)

**Յու Մեիդենի սուրը**, Ջին Յոնի (Լուի Չա) գրած ուսյական պատմվածք։ Այն առաջին անգամ տպագրվել է 1970 թվականին Հոնկոնգի «Ming Pao Evening Supplement» թերթում։ Չնայած պատմվածքը հեղինակի վերջին ճշգրիտ ուսյական ստեղծագորություններից է, գարնան և աշնան ժամանակաշրջանում ժամանակագրորեն Ջին Յոնի ամենավաղ գրվածքներից է։

## Սյուժե
Պատմությունը տեղի է ունենում Չինաստանում գարնան և աշնան ժամանակաշրջանում Չինաստանի հարավային Վու և Յե նահանգների միջև հակամարտության ֆոնի դեմ։ Վուի սուսերամարտիկների թիմը հաղթում է Յեի ամենալավ սուսերամարտիկներին։ Յեի թագավոր Գոջիանի խորհրդատու Ֆան Լին գտնում է երիտասարդ հովվուհի Աքինգին, որը հեշտությամբ պարտության է մատնում Վուի սուսերամարտիկների թիմին։

Բացահայտվում է, որ Աքինգը ձեռք է բերել այդ հմտությունները սպիտակ գիբոնի հետ կեղծ սուսերամարտ խաղալիս։ Ֆան Լին թույլ է տալիս Աքինգին սուսերամարտի մրցարշավի համար մարզել Յեի զինվորներին։ Աքինգն աստիճանաաբար սիրահարվում է Ֆան Լիին։ Յեի արքան վերջապես իր մրցակցին՝ Վուի արքա Ֆուչայիին, պարտության է մատնում տևական դժվարություններից և ստորացումներից հետո։  Ֆան Լին միացել էր իր սիրելիի՝ Սի Շիի հետ, որին՝ որպես հարճ, ուղարկել էին Ֆուչայիի մոտ։ Աքինգը փորձում է սպանել Սի Շիին, բայց Սի Շիի գեղեցկությունը շփոթեցնում է նրան։ Աքինը, երբ սուրը նետում է դեպի Սի Շին, պատահականորեն իր նեյհունով ցավեցնում է նրան, չնայած անգամ ծայրը չէր դիպել։ Նա ցավով կուրծքն ամուր սեղմում է, և նրա դեմքի արտահայտությունն այսպես էր նկարագրվում. «Այնքան գեղեցիկ է, որ դա ցանկացած մարդու, որը կնայեր նրան, հոգին կալեկոծեր»։ Այստեղից է չինական «Սիզին ամուր սեղմում է կուրծքը» ( Չինարեն՝ 西子捧心; *xīzǐ pěng xīn*) արտահայտության ծագումը, որը վերաբերում է բարձրացող կնոջ գեեցկությանը, երբ նա վշտի կամ հոգեվարքի մեջ է։

## Հիմնական կերպարներ
* Աքինգ (Չինարեն՝ 阿青; *Āqīng)*
* Ֆան Լի (Չինարեն՝ 范蠡; *Fàn Lǐ)*
* Սի Շի (Չինարեն՝ *西施; Xī Shī)*
* Գոջիան (Չինարեն՝ *勾踐; Gōujiàn)*
* Վեն Ժոնգ (Չինարեն՝ *文種; Wén Zhǒng)*
* Էլդեր Բայի (Չինարեն՝ *白公公; Bái gōnggōng)*

## Ադապտացիա
.1986 թվականին Հոնկոնգի «ATV» հեռուստաընկերությունը արտադրեց հեռուստատեսային սերիալ՝ հիմնված նովելի վրա, որտեղ Մուն Լին խաղում էր Աքինգի դերում։

## Տես նաև
* Յուենյու

## Ծանոթագրություններ

Կատեգորիա:Նովելներ
Կատեգորիա:Չինաստանի արվեստ